CELEX: 62015FA0132
Language: hr
Date: 2016-07-20 00:00:00
Title: Predmet F-132/15: Presuda Službeničkog suda (treće vijeće) od 20. srpnja 2016. – HC protiv Komisije (Javna služba — Članovi privremenog osoblja — Uzastopna zapošljavanja u različitim statusima u okviru više Unijinih institucija — Prekid za vrijeme nezaposlenosti — Neprekidna uključenost u zajednički sustav zdravstvenog osiguranja Unije — Novo zapošljavanje — Članak 13. UZOS-a — Zdravstveni pregled prije zaposlenja — Članak 32. UZOS-a — Propust zainteresirane osobe da prijavi postojanje bolesti od koje je već bolovala — Naknadno otkriće tijela nadležnog za sklapanje ugovora — Retroaktivna primjena petogodišnje zdravstvene rezerve — Osporavanje — Podnošenje zahtjeva invalidskoj komisiji — Obveza lojalnog postupanja — Odluka tijela nadležnog za sklapanje ugovora da članu osoblja onemogući zapošljavanje u instituciji u razdoblju od šest godina)

3.10.2016   
            
            
               HR
            
            
               Službeni list Europske unije
            
            
               C 364/39
            
         
      Presuda Službeničkog suda (treće vijeće) od 20. srpnja 2016. – HC protiv Komisije
      (Predmet F-132/15) (1)
      
      ((Javna služba - Članovi privremenog osoblja - Uzastopna zapošljavanja u različitim statusima u okviru više Unijinih institucija - Prekid za vrijeme nezaposlenosti - Neprekidna uključenost u zajednički sustav zdravstvenog osiguranja Unije - Novo zapošljavanje - Članak 13. UZOS-a - Zdravstveni pregled prije zaposlenja - Članak 32. UZOS-a - Propust zainteresirane osobe da prijavi postojanje bolesti od koje je već bolovala - Naknadno otkriće tijela nadležnog za sklapanje ugovora - Retroaktivna primjena petogodišnje zdravstvene rezerve - Osporavanje - Podnošenje zahtjeva invalidskoj komisiji - Obveza lojalnog postupanja - Odluka tijela nadležnog za sklapanje ugovora da članu osoblja onemogući zapošljavanje u instituciji u razdoblju od šest godina))
      (2016/C 364/47)
      Jezik postupka: francuski
      
         Stranke
      
      
         Tužitelj: HC (zastupnici: J.-N. Louis i N. de Montigny, odvjetnici)
      
         Tuženik: Europska komisija (zastupnici: C. Berardis-Kayser, T. S. Bohr i C. Ehrbar, agenti)
      
         Predmet
      
      Zahtjev za poništenje odluke Komisije o primjeni klauzule zdravstvene rezerve predviđene člankom 32. Uvjeta zapošljavanja koji se primjenjuju na ostale službenike (UZOS), s retroaktivnim učinkom, računajući od dana stupanja tužitelja u službu Komisije, i o suspenziji zajamčenih davanja za invalidnost ili smrt i, s druge strane, odluke o isključenju od svakog zapošljavanja od strane Komisije u trajanju od šest godina računajući od dana isteka njegovog zadnjeg ugovora.
      
         Izreka presude
      
      
                  1.
               
               
                  Poništava se odluka od 29. siječnja 2015. kojom je tijelo Europske komisije nadležno za sklapanje ugovora o radu isključilo HC-a od svakog zapošljavanja u instituciji u razdoblju od šest godina.
               
            
                  2.
               
               
                  U preostalom dijelu tužba se odbija.
               
            
                  3.
               
               
                  Europska komisija snosi vlastite troškove, te joj se nalaže snošenje polovice HC-ovih troškova.
               
            
                  4.
               
               
                  HC snosi polovicu vlastitih troškova.
               
            
         (1)  SL C 406, 7. 12. 2015., str. 46.